Source: http://docplayer.fi/3276800-Kkina-avain-tyomarkkina-tyomarkkina-avain.html
Timestamp: 2018-07-16 04:41:52+00:00
Document Index: 17021676

Matched Legal Cases: ['tuomioistuin ', 'kko ', 'kko ', 'kko ', 'tuomioistuin ', 'tuomioistuin ', 'tuomioistuin ', 'kko ']

KKINA-AVAIN TYÖMARKKINA. Työmarkkina-avain - PDF
KKINA-AVAIN TYÖMARKKINA. Työmarkkina-avain
Download "KKINA-AVAIN TYÖMARKKINA. Työmarkkina-avain"
1 Työmarkkina-avain KKINA-AVAIN TYÖMARKKINA ARK TYÖ -AVAI
2 Työmarkkina-avain Työmarkkina-avain ISBN Graafi nen suunnittelu: Innocorp Oy/Aija Aalto Kirjapaino: Erweko Painotuote Oy Copyright: Leena Seretin
3 Lukijalle Työmarkkina-avain on opas työelämään tuleville ja siellä jo toimiville. Oppaassa on selvitetty keskeiset työelämän säännökset, työntekijöiden ja työnantajien oikeudet ja velvollisuudet sekä sosiaaliturvan pääkohdat. Oppaan tiedot perustuvat lainsääntöön keväällä Työmarkkinat elävät jatkuvassa muutoksessa. Työelämää tahdittavat pykälät, sopimukset ja työmarkkinajärjestöt mukautuvat uusiutuviin olosuhteisiin. Perusta työelämän toimivuudelle ja työmarkkinajärjestelmälle on kuitenkin vuosikymmenten aikaansaannos. Toimivalla työmarkkina- ja tulopolitiikalla on ollut ja todettu olevan edelleen EMU-Suomessa keskeinen rooli kansantaloudessa ja kilpailukyvyn säilyttämisessä. Ammattitaidosta ja työkuntoisuudesta huolehtiminen ovat työmarkkinoiden avainasioita 2000-luvun ensimmäisellä vuosikymmenellä, jolloin ammattitaitoisen työvoiman riittävyys on yksi Suomen kilpailukyvyn kivijalkoja. Opiskeluaika ja työ kietoutuvat entistä tiiviimmin toisiinsa, ja ammattitaidon kehittämisestä on tullut läpi työelämän kulkeva prosessi. Palkansaajilta itseltään edellytetään omasta työmarkkinakelpoisuudestaan huolehtimista kouluttautumalla ja vaalimalla hyvää työkuntoa. Myös yritykset joutuvat pätevästä henkilöstöstä kilpaillessaan kehittämään koulutustaan ja työhyvinvointia. Työmarkkina-avaimen julkaisevat työmarkkinoiden keskusjärjestöt Työsuojelurahaston avustuksella. Kirjan suunnittelussa ovat olleet mukana työmarkkinakeskusjärjestöjen tiedottajat. Oppaan on kirjoittanut toimittaja Leena Seretin. Opas löytyy työmarkkinoiden keskusjärjestöjen kotisivuilta sekä Suomen Nuorisoyhteistyö Allianssin kotisivulta. Helsingissä Työmarkkinakeskusjärjestöt Suomen Ammattiliittojen Keskusjärjestö SAK Toimihenkilökeskusjärjestö STTK AKAVA Elinkeinoelämän Keskusliitto EK Kunnallinen työmarkkinalaitos KT Valtion työmarkkinalaitos VTML Kirkon sopimusvaltuuskunta KiSV 3
4 Sisältö Lukijalle Työmarkkinajärjestelmä luo vakautta... 6 Sopimukset raamittavat... 7 Tuloratkaisut tahdittavat... 8 Työehtosopimus on minimi Paikallinen sopiminen lisääntyy Sovittelija ratkoo riitoja Työtaistelu Työtuomioistuin Tervetuloa työhön Työsopimus Työsuhde Virkasuhde Vuokratyösuhde Itsenäinen yrittäjä Koeaika Alaikäiset työssä Palkkaa taidoista ja vastuusta Lomautus Työsopimuksen päättyminen Liikkeen luovutus Työsuhteen purku Työtodistus Joustava työaika Työaika Lisätyö Ylityö Yö- ja vuorotyö Osa-aikatyö Lepoaika Vuosiloma ja lomaraha Vuorotteluvapaa Osa-aikalisä Opintovapaa
5 Perhevapaat Äitiys-, erityisäitiys-, isyys- ja vanhempainvapaa Hoitovapaa Osittainen hoitovapaa Tilapäinen hoitovapaa Poissaolo pakottavista perhesyistä Työstä karttuu turvaa Sairausvakuutus Työttömyysturva Muutosturva Tapaturmavakuutus Ryhmähenkivakuutus Palkkaturva Aikuiskoulutustuki ja ammattitutkintostipendi Eläketurva Yhteistyöllä tuloksia YT-laki Hallintoedustus Henkilöstörahasto Tasa-arvo Työelämän tietosuoja Työsuojelu Työsuojelu työpaikalla Työsuojeluviranomaiset Työterveyshuolto Työturvallisuuslaki Työvoimatoimistoista apua Töihin ulkomaille Lähetetty työntekijä Kansainvälisluonteiset työsopimukset Liitto löytyy joka lähtöön Palkansaajakeskusjärjestöt Työnantajakeskusjärjestöt Kansainvälisyys lisääntyy Kansainvälinen työjärjestö ILO Sosiaalinen vuoropuhelu EY:ssä/EU:ssa Yhteistyöjärjestöt Yhteistyön verkko Työmarkkinoiden aakkoset
6 Työmarkkinajärjestelmä luo vakautta Työmarkkinoiden neuvottelutoiminta pohjaa Kansainvälisen Työjärjestön ILO:n periaatteisiin. Niiden mukaan etujärjestöjen on voitava harjoittaa keskinäistä sopimustoimintaa ja edunvalvontaa myös maan hallituksen ja virkamieskunnan suuntaan sekä lakien valmistelussa että taloudellisessa ja yhteiskunnallisessa kehittämisessä. ILO:n pääperiaate työelämän kehittämisessä on kolmikantaisuus, mikä tarkoittaa työnantajajärjestöjen, ammattiyhdistysliikkeen ja maan hallituksen yhteistyötä ja neuvotteluja. Myös Euroopan unioni on omaksunut kolmikantaperiaatteen työmarkkinoiden kehittämisessä. Suomi on noudattanut kolmikantaisuutta usean vuosikymmenen ajan. Suomessa omaksuttiin länsimainen vapaa neuvottelu- ja sopimusjärjestelmä sotien aikaan. Työmarkkinajärjestelmän merkkipaaluna pidetään tehtyä Tammikuun kihlausta, jossa työnantajapuoli tunnusti ay-liikkeen, ja osapuolet tunnustivat järjestäytyneen työmarkkinatoiminnan osana demokraattista yhteiskuntaa. Samalla järjestöt totesivat valmiutensa ratkaista ristiriidat ensisijaisesti neuvotellen. Valtion virkamiesten neuvotteluoikeudesta säädettiin vuonna 1943 ja kuntien viranhaltijain neuvotteluoikeudesta vuonna Vuonna 1944 Suomen Ammattiliittojen Keskusjärjestö SAK ja Suomen Työnantajain Keskusliitto STK sopivat osapuolten neuvottelujärjestelmästä. Syksyllä 1944 neuvoteltiin jo työehtosopimuksista ja vähimmäispalkoista. Vuonna 1945 sovittiin ensimmäiset varsinaiset työehtosopimukset, joskin palkkatariffeiksi nimitettyjä paikallisia tai alakohtaisia sopimuksia solmittiin jo 1800-luvun lopulla. Työehtosopimuksia seurasivat uusittu työehtosopimuslaki, laki työriitojen sovittelusta, laki työneuvostosta ja työtuomioistuimesta. Järjestäytynyttä työmarkkinatoimintaa ryyditti vuonna 1946 SAK:n ja STK:n tekemä yleissopimus eli neuvottelutoiminnan perusasiakirja. Yksityisille palvelualoille yleissopimus tehtiin vuonna Vuonna 1970 tulivat voimaan valtion ja kuntien virkaehtosopimuslait sekä laki kunnallisista työehtosopimuksista. Samalla keskitettiin sopimusvaltuudet kuntien ja kuntayhtymien palvelussuhdeasioissa kunnalliselle sopimusvaltuuskunnalle. Valtion, kuntien ja kirkon pääsopimuksissa on määritelty sopijaosapuolet sekä neuvottelumenettely. Evankelis-luterilaisen kirkon virka- ja työehtosopimuksia koskeva laki tuli voimaan Juuret pitkään harjoitetulle tulopolitiikalle ovat vuonna 1968 tehdyssä ensimmäisessä tulopoliittisessa kokonaisratkaisussa. Sopimus tunnetaan Liinamaa-sopimuksena. Keskitettyä sopimuspolitiikkaa on pidetty yleisesti toimivana niin työmarkkinoiden kuin kansantaloudenkin kehityksen ohjaajana. 6
7 Sopimukset raamittavat Suomalainen työmarkkinajärjestelmä perustuu siis sopimiseen ja sovittelemiseen. Sopimuksia on tehty paitsi työmarkkinajärjestöjen kesken, myös siten, että maan hallitus on osallistunut niihin. Sopimuksien merkitystä korostaa korkea järjestäytymisaste. Suomalaiset palkansaajat ja työnantajat ovatkin järjestäytyneet oman alansa järjestöihin muita EU-maita yleisemmin. Noin 2.6 miljoonasta palkansaajasta yli 70 prosenttia kuuluu ammattiliittoihin, joita on noin 80 kolmessa eri palkansaajien keskusjärjestössä. Työnantajistakin suuri osa kuuluu oman alansa työnantajaliittoon, joita on kymmeniä kolmessa keskusjärjestössä. Työmarkkinasopimuksia tehdään monella tasolla. Euroopan unionin laajuisia puitesopimuksia tekevät palkansaajien eurooppalainen yhteenliittymä Euroopan ammatillinen yhteisjärjestö EAY ja työnantajien etujärjestöt UNICE ja CEEP. Eurooppa-tason sopimuksia on tehty vanhempainlomasta, osa-aikatyöstä, määräaikaisesta työstä, etätyöstä ja työstressistä. Suomessa palkansaajien ja työnantajien keskusjärjestöt tekevät keskitettyjä tuloratkaisuja ja yleisiä keskusjärjestösopimuksia. Keskusjärjestötasolla syntyneitä tulosopimuksia nimitetään tulopoliittisiksi kokonaisratkaisuiksi, kun maan hallituskin on mukana sopimuksessa. Ammattiliitot ja työnantajaliitot tekevät työ- ja virkaehtosopimuksia. Työpaikoilla työntekijöiden edustajat ja työnantaja voivat tehdä paikallisia sopimuksia. Työntekijä ja työnantaja tekevät keskenään työsopimuksen. Sopimisen eri tasot UNICE/CEEP - Eurooppa-tason sopimukset - EAY Työnantajien - Keskitetyt sopimukset - Palkansaajakeskusjärjestöt keskusjärjestöt Työnantajaliitto - Työehtosopimukset - Ammattiliitto Työnantaja - Paikalliset sopimukset - Työntekijöiden edustaja/luottamusmies Työnantaja - Työsopimus - Työntekijä 7
8 Tuloratkaisut tahdittavat Työmarkkinoiden keskusjärjestöt voivat tehdä keskenään keskitettyjä sopimuksia, jotka sisältävät raamit palkankorotusten suuruudesta. Yhdessä maan hallituksen kanssa ne voivat tehdä tulopoliittisia sopimuksia eli tupoja, joissa palkkaratkaisun lisäksi on sovittu talous-, vero- ja sosiaalipoliittisista toimista. Suuri osa työ- ja sosiaalietuuksista on sovittu osana tulopoliittisia sopimuksia. Niissä voidaan sopia myös etuuksien leikkaamisesta. Tuloneuvottelut käynnistyvät, kun työmarkkinoiden keskusjärjestöt kokoontuvat neuvottelemaan tulevan sopimuksen sisällöstä. Palkansaajien ja työnantajien etujärjestöt esittävät ensin omat tavoitteensa. Myös maan hallitus voi esittää omia toiveitaan ja lupauksiaan tuloratkaisun aikaan saamiseksi. Viimeisimmissä tupoissa on tavoiteltu tiettyä ostovoiman kasvua, työllisyyden edistämistä ja inflaation kurissa pitämistä. Tupojen satoa jäsenmaksujen perintä palkasta (1969) kokoontumisoikeus työpaikalla (1970) lomaltapaluuraha (1972) äitiysloman pidennys (1974) talviloma (1977) sairauspäivärahauudistus ( ) työttömyysturvauudistus (1984) työajan lyhennys (1985) luottamusmiessopimus (1991) vuorotteluvapaa (1995) työelämän kehittäminen (1996, 2001) työeläkeuudistus (2002) uusi työturvallisuuslaki (2002) koululaisten aamu- ja iltapäivähoito (2003) muutosturva (2005) työaikapankki (2005) Työmarkkinaosapuolet voivat päätyä myös siihen, ettei keskitettyä tulosopimusta kannata tavoitella lainkaan, jolloin neuvottelut alkavat suoraan liitojen kesken. Tuloneuvottelut käydään hyvissä ajoin ennen kuin voimassa olevat työehtosopimukset päättyvät. Näin yritetään taata työrauhan säilyminen ja välttyä työtaisteluilta. Jos neuvottelut päättyvät sopimukseen, syntyy keskitetty ratkaisu. Se sitoo työmarkkinoiden keskusjärjestöjä. Tämän jälkeen alkavat työehtosopimusosapuolten - ammattiliittojen ja työnantajaliittojen - neuvottelut, joissa sovelletaan keskitettyä sopimusta kullekin alalle. Keskitetty tulosopimus voi rajata tiukasti palkankorotusten suuruuden ja muodon tai antaa väljät raamit alakohtaisille sovellutuksille ja jättää sopimisvaraa myös työpaikoille. 8
9 Yksityissektorin neuvottelujärjestelmä Työnantajien Keskitetyt sopimukset Palkansaajien keskusjärjestö Yleissopimukset keskusjärjestö Työnantajaliitto Työehtosopimus Ammattiliitto Yritys Paikallinen sopiminen Luottamusmies/työntekijä Yritys Työsopimus Työntekijä Kunta-alan neuvottelujärjestelmä Kuntatyönantajat Kunnallinen Keskitetyt sopimukset Muut työmarkkinakeskusjärjestöt työmarkkinalaitos Kunnallinen Virka- ja työehtosopimukset Pääsopijajärjestöt: työmarkkinalaitos Kunta-alan unioni Toimihenkilöiden neuvottelujärjestö TNJ Tekniikan ja Peruspalvelujen Neuvottelujärjestö KTN Julkisalan koulutettujen neuvottelu- Kunnan tai kuntayhtymän järjestö JUKO ao. viranomainen Paikallinen sopimus Pääsopijajärjestö tai sen alayhdistys Valtion virka- ja työehtosopimusjärjestelmä Valtiotyönantaja Pääsopijajärjestöt Valtiovarainministeriö/ Keskustason JUKO VTY PARDIA Valtion työmarkkinalaitos virka- ja työehtosopimus (raamit, yleiset asiat) Hallitus Eduskunnan valtiovarainvaliokunta hyväksyy tai hylkää vahvistaa tai jättää vahvistamatta VIRASTO Virastokohtainen Ammattiliitot, virkaehtosopimus jotka VM/VTML hyväksyy tai työehtosopimus Kirkon alan virka- ja työehtosopimusjärjestelmä Kirkkotyönantaja Pääsopijajärjestöt Kirkon sopimusvaltuuskunta Virka- ja työehtosopimukset Julkisalan koulutettujen neuvottelujärjestö JUKO ry. Kirkon alan unioni r.y. Seurakuntien viran- ja toimenhaltijain liitto SVTL ry. 9
10 Työehtosopimus on minimi Kun työnantajaliitto ja ammattiliitto pääsevät sopimukseen alan työehdoista, syntyy työehtosopimus. Julkisella sektorilla - valtiolla ja kunnissa - työskentelee myös virkasuhteisia, joiden palkoista ja muista palvelussuhteen ehdoista sovitaan virkaehtosopimuksin. Työehtosopimus ja virkaehtosopimus voivat pohjautua keskusjärjestöjen tekemään tupo-raamiin. Sopimukset solmitaan määräajaksi, yleensä vuodeksi, kahdeksi tai tätä pidemmäksi ajaksi. Työ- ja virkaehtosopimus sitoo sopimuksen solmineita palkansaaja- ja työnantajaliittoja sekä niiden jäseniä. Tällaista sitovuutta kutsutaan normaalisitovuudeksi, ja se perustuu työehtosopimuslakiin. Työehtosopimus velvoittaa järjestöjä valvomaan ja työnantajia ja työntekijöitä noudattamaan sopimuksia. Palkansaajajärjestö sitoutuu jäsentensä puolesta takaamaan alalle työrauhan. Sopimuskauden aikana ei saa järjestää sopimukseen tai sen osiin kohdistuvia lakkoja. Työnantajaliitto sitoutuu jäsentensä puolesta valvomaan, että sopimusta noudatetaan sen jäsenyrityksissä. Työehtosopimus voi olla normaalisitovuuden lisäksi yleissitova. Tällöin myös työnantajaliittoon kuulumattomien työnantajien on noudatettava sopimusta työntekijöihinsä. Yleissitova työehtosopimus on valtakunnallinen, asianomaisella alalla edustavana pidetty työehtosopimus. Työehtosopimuksen yleissitovuutta arvioitaessa otetaan huomioon myös alan työehtosopimustoiminnan vakiintuneisuus sekä alan järjestäytymisaste puolin ja toisin. Päätöksen työehtosopimuksen yleissitovuudesta tekee erityinen vahvistamislautakunta. Työ- tai virkaehtosopimuksessa sovitut palkka- ja muut edut ovat vähimmäisehtoja, joita sopimukseen sidottujen on noudatettava eikä niitä saa alittaa, ellei työ- tai virkaehtosopimuksessa ole tähän valtuutusta esimerkiksi paikallisella sopimisella. Työpaikoilla voidaan sopia aina myös työehtosopimusta paremmista eduista sekä työ- ja virkaehtosopimuksissa sallituista poikkeuksista. Työehtosopimus TES Määrittelee työntekijän ja työnantajan oikeudet ja velvollisuudet esim. palkat, työaika, lomat, työrauha, paikallinen sopiminen TES:n solmivat ammattiliitto ja työnantajaliitto TES on yleensä toimialakohtainen, esim. elintarvike, metalli, hotelli- ja ravintola-ala, pankki Valtakunnallisia työehtosopimuksia on noin 200. Virkaehtosopimus VES Määrittelee valtiolla virkamiehen ja työnantajan, kunta-alalla viranhaltijan ja työnantajan oikeudet ja velvollisuudet, esim. palkat, työaika, lomat, työrauha, paikallinen sopiminen. Valtion keskustason yhdistetyn virka- ja työehtosopimuksen tekevät VM/VTML ja pääsopijajärjestöt. Virastokohtaiset VES:t ja TES:t tekevät virastot ja ammattiliitot. Valtiolla virastokohtaisia virkaehtosopimuksia on noin sata ja virastokohtaisia työehtosopimuksia noin 60. Kunta-alalla valtakunnallisen VES:n tekevät KT ja pääsopijaärjestöt. Kunnat tai kuntayhtymät ja pääsopijajärjestöjen alayhdistykset tekevät paikalliset VES:t. Kunta-alalla on viisi valtakunnallista virka- ja työehtosopimusta: yleinen, opetusalan, lääkäreiden ja teknisten virka- ja työehtosopimus sekä tuntipalkkaisten työehtosopimus. 10
11 Paikallinen sopiminen lisääntyy Työ- ja virkaehtosopimukset antavat yhä enemmän mahdollisuuksia sopia paikallisesti yrityksissä sekä virastoissa ja laitoksissa. Myös työaikalaki antaa siihen laajat mahdollisuudet. Palkkausjärjestelmistä, työn vaativuuden luokituksesta ja tulokseen perustuvasta palkkauksesta voidaan osin sopia paikallisesti. Myös osa palkankorotuksesta voidaan jättää sovittavaksi työpaikoilla. Yleistä on sopia työpaikoilla työajoista, palkanosista, henkilöstön asemasta ja toimenkuvista sekä koulutuksesta. Myös valtio- ja kuntasektorilla paikallinen sopiminen on tavallista, kun otetaan käyttöön uusi palkkausjärjestelmä tai sovitaan virastokohtaisesti sopimusperusteisista eristä sekä työajan joustoista ja lomarahan vaihtamisesta vapaaseen. Paikallisissa neuvotteluissa yleensä luottamusmies, luottamusvaltuutettu, yhdysmies tai yhteyshenkilö neuvottelee työnantajan edustajan kanssa avoinna olevista eduista tai työehtosopimuksen soveltamisesta. Työ- ja virkaehtosopimukset määrittelevät, missä rajoissa paikallisia sopimuksia voi tehdä. Kunta-alalla myös pääsopimus antaa laajat mahdollisuudet poiketa paikallisin virka- ja työehtosopimuksin valtakunnallisesta sopimuksesta. Valtiosektorilla tehdään kaikkiaan noin 170 paikallista virkatai työehtosopimusta. Paikallinen soiminen asiaryhmittäin vuonna 1998 Paikallinen sopiminen asiaryhmittäin 1998 Lomarahat Paremmat palkkaedut* Heikommat palkkaedut** Työaikajärjestelyt Vuosilmat Toimenkuvat Lomautukset YT-menettelyimenkuvat Jokin edellisistä * alan työehtosopimuksiin ja aiempaan käyttöön verrattuna ** aiempaan käytäntöön verrattuna 11
12 Sovittelija ratkoo riitoja Suomessa toimii valtion palkkaama valtakunnansovittelija ja kuusi sivutoimista piirisovittelijaa. Valtakunnansovittelijan nimittää tasavallan presidentti neljäksi vuodeksi kerrallaan. Sovittelijan tehtävä on auttaa tarvittaessa neuvottelukumppaneita tekemään työ- ja virkaehtosopimuksia. Jos ammattiliitto ja työnantajaliitto eivät pääse ratkaisuun työ- tai virkaehtosopimuksen sisällöstä, valtakunnansovittelija voi toimia puheenjohtajana sopimukseen pääsemiseksi. Työmarkkinakeskusjärjestöt voivat käyttää valtakunnansovittelijaa apunaan myös keskitetyn tuloratkaisun solmimisessa. Valtakunnansovittelijan tehtävä on ehkäistä ja sovitella työriitoja. Kun työ- tai virkaehtosopimus päättyy ja neuvottelut uudesta sopimuksesta kariutuvat, ammattiliitto voi jättää lakkovaroituksen. Sen jälkeen valtakunnansovittelija ryhtyy rakentamaan sovintoa ammattiliiton ja työnantajaliiton kanssa, jotta sopimus syntyisi eikä lakko alkaisi. Jos lakko alkaa, sovittelija ohjaa neuvotteluja työriidan lopettamiseksi. Sovittelija jättää yleensä osapuolten hyväksyttäväksi oman sovintoehdotuksensa työriidan lopettamiseksi. Osapuolet voivat joko hyväksyä tai hylätä sen. Työtaistelu Työehdoista saa ryhtyä työtaisteluun silloin, kun työ- tai virkaehtosopimus ei ole voimassa. Lakosta tai työsulusta on jätettävä kirjallinen ilmoitus vastapuolelle ja valtakunnansovittelijan toimistoon vähintään kaksi viikkoa ennen työtaistelun alkamista. Ilmoituksesta on käytävä selville valmistellun työtaistelun syyt, alkamishetki ja laajuus. Muista työtaistelutoimenpiteistä, esimerkiksi ylityökiellosta, ei ole ilmoitusvelvollisuutta. Valtakunnansovittelija voi esittää työtaistelun lykättäväksi 14 vuorokaudella, jos työtaistelu kohdistuu yhteiskunnan elintärkeisiin toimiin ja aiheuttaa kohtuutonta haittaa. Virkasuhteisten palvelussuhteen ehtoja koskevassa kiistassa työtaistelun alkamista voi lisäksi siirtää seitsemällä vuorokaudella. Päätöksen lakon siirtämisestä tekee työministeriö. Valtiolla ja kunnallisella alalla toimivat virkariitalautakunnat, joiden tehtävä on osapuolten pyynnöstä selvittää aiottujen työtaistelujen aiheuttamat haitat yhteiskunnalle. Jos lakonuhka viedään virkariitalautakuntaan, työtaistelun alkamisajankohta siirtyy kahdella viikolla. Työnantajapuolen työtaistelu voi olla sopimuksettomassa tilassa työsulku, jolla estetään työntekijöitä työskentelemästä. Työsulun tarkoituksena on painostaa vastapuolta. Palkansaajat voivat ryhtyä työtaisteluun myös painostaakseen poliittisia päättäjiä. Mielenosoitus- ja poliittiset lakot kestävät yleensä määräajan. Myös niistä on keskusjärjestöjen välisen suositusten mukaan ilmoitettava ennakkoon valtakunnansovittelijalle ja vastapuolelle. Työntekijät voivat ryhtyä tukilakkoon. Tarkoituksena on tukea jonkin toisen alan työntekijöitä pääsemään sopimukseen. Myös tukilakoista on suosituksen mukaan ilmoitettava ennakkoon. 12
13 Työnseisaus saattaa syntyä työpaikoilla yrityksen sisäisistä erimielisyyksistä johtuen. Tällöin työntekijät ilman työntekijäyhdistyksen ennakkoilmoitusta lopettavat määräajaksi työnteon. Virkamiesten ja viranhaltijoiden poliittiset lakot ja mielenosoituslakot ovat laittomia. Virkamiesten ja viranhaltijoiden lakko-oikeutta on muutoinkin rajattu vain sopimuksenvaraisiin asioihin. Ammattiosasto, henkilöstöyhdistys ja palkansaajaliitto sekä työnantajaliitto voidaan tuomita hyvityssakkoihin laittomasta työtaistelusta ja työehtosopimuksen valvontavelvollisuuden rikkomisesta. Työtuomioistuin Kun työehtosopimus on solmittu, työnantajaliiton ja palkansaajaliiton tehtävä on valvoa, että sitä noudatetaan. Sopimuksen voimassa ollessa työ- ja virkaehtosopimuksiin kokonaan tai osittain kohdistuvat työnseisaukset ovat kiellettyjä. Jos sopimuksen voimassa ollessa syntyy riitaa työehtosopimuksen tulkinnasta, kiista voidaan viedä työtuomioistuimeen. Työtuomioistuin ratkoo vain työ- ja virkaehtosopimuksia koskevia kiistoja ja antaa näitä asioita koskevia lausuntoja muille tuomioistuimille. Työtuomioistuin voi myös määrätä ammattiosastolle, henkilöstöyhdistykselle, ammattiliitolle tai työnantajaliitolle hyvityssakkoja laittomasta lakosta tai muusta työ- ja virkaehtosopimuksen rikkomisesta. 13
14 Tervetuloa työhön Työsopimus Työelämän perussopimus on työsopimus. Työsopimus on vapaamuotoinen, ja se syntyy, kun työntekijä ja työnantaja sopivat työn tekemisestä ja siitä maksettavasta palkasta sekä muista eduista ja ehdoista. Sopimuksen voi tehdä suullisesti, mutta tarkoituksenmukaista on tehdä se kirjallisesti. Riitatilanteilta vältytään, kun työntekijä ja työnantaja tietävät, mistä on sovittu. Sopimuksen voi tehdä myös sähköisesti. Työsopimuksen muodosta riippumatta työnantajan velvollisuus on antaa työntekijälle kirjallinen selvitys työsuhteen ehdoista. Työsopimuksella työntekijä sitoutuu sopimuksen määrittelemissä rajoissa tekemään työnantajalle tämän osoittamaa työtä johdon ja valvonnan alaisena. Työnantaja voi määrätä työn laajuuden, laadun ja paikan. Työnantajalla on myös oikeus valvoa, että annettuja määräyksiä noudatetaan. Työnantajan työnjohto- ja määräämisoikeutta nimitetään direktio-oikeudeksi. Työsopimusta solmittaessa sovitaan työn vastikkeesta; palkasta ja muista eduista. Niiden on oltava vähintään työnantajaa sitovan työehtosopimuksen mukaisia. Ellei alalla ole työehtosopimusta, työehtojen rajat määrittelee työlainsäädäntö. Työsopimus solmitaan toistaiseksi voimassa olevaksi tai perustellusta syystä määräajaksi. Perusteltu syy voi olla esimerkiksi sijaisuus, työn luonne tai muu näihin rinnastettava syy. Työnantajan aloitteesta ilman perusteltua syytä tehtyä määräaikaista sopimusta pidetään toistaiseksi voimassa olevana, samoin peräkkäisiä eli ketjutettuja määräaikaisia sopimuksia. Työsopimukseen kirjataan määräaikaisuuden syy ja milloin määräaikaisuus päättyy. Jos työsopimus on määräaikainen, työntekijää ei voi irtisanoa ennen määräajan loppua. Työntekijä ei saa irtisanoutua ennen kuin määräaikainen työsopimus päättyy. Jos koeajasta on sovittu, työsopimuksen saa tänä aikana purkaa määräajasta riippumatta. Jos työnantajan ja työntekijän välillä on tehty useita peräkkäisiä, keskeytymättömiä tai vain lyhytaikaisin keskeytyksin jatkuvia määräaikaisia työsopimuksia, työsuhteen katsotaan etuuksien määräytymisen kannalta jatkuneen yhdenjaksoisesti. 14
15 Työntekijän oikeudet ja velvollisuudet Oikeus TES:n tai VES:n mukaiseen palkkaan lakien ja sopimusten antamaan suojaan järjestäytymiseen terveelliseen ja turvalliseen työympäristöön Velvollisuus suorittaa työ huolellisesti noudattaa työnjohdon ohjeita kieltäytyä työnantajan kanssa kilpailevasta toiminnasta pitää liike- ja ammattisalaisuus ottaa huomioon työnantajan etu Työnantajan oikeudet ja velvollisuudet Oikeus ottaa työhön johtaa työtä irtisanoa ja purkaa työsopimus Velvollisuus noudattaa lakeja ja sopimuksia kohdella työntekijöitä tasapuolisesti huolehtia työturvallisuudesta antaa työntekijälle kirjallinen selvitys työnteon keskeisistä ehdoista edistää hyvää työilmapiiriä, työntekijän työssä suoriutumista ja ammatillista kehitystä Työsuhde Työsuhde syntyy, kun työntekijä ryhtyy tekemään työnantajalle työtä tämän johdon ja valvonnan alaisena. Työsuhde voi syntyä, vaikka työtä tehdään esimerkiksi kotona omalla tietokoneella. Työsuhteen perustunnusmerkit työn tekeminen työnantajan lukuun vastiketta vastaan työnantajan johdon ja valvonnan alaisena työsopimuksen perusteella 15
16 Virkasuhde Valtiolla ja seurakunnissa yleisin palvelussuhde on virkasuhde; kunta-alan henkilöstöstä hieman yli puolet on virkasuhteisia. Julkisella sektorilla solmitaan myös työsuhteita. Työ- ja virkasuhteen välinen ero on viime vuosina kaventunut. Virkasuhteisia ovat valtiolla virkamiehet ja kunnissa viranhaltijat, ja heidän palvelussuhteen ehdoista sovitaan virkaehtosopimuksin. Virkaehtosopimuksissa ei voida kuitenkaan sopia kaikista niistä asioista, joista työehtosopimuksissa sovitaan. Virkaehtosopimuksella ei saa sopia muun muassa virkaan vaadittavista kelpoisuusehdoista tai viranhaltijan velvollisuuksista, joista on säädetty erikseen. Virkamiestä ja viranhaltijaa sitoo virkavastuu. Yleinen kelpoisuusikä virkaan on 18 vuotta. Virat on julistettava haettavaksi, mutta tietyin edellytyksin ne voidaan täyttää muutoinkin. Virkaan nimittäminen on suostumusta edellyttävä hallintotoimi toisin kuin tasavertaiseen sopimiseen perustuva työsopimus. Virkamies voidaan tietyin edellytyksin siirtää toiseen virkaan tai lomauttaa. Virkasuhde voidaan myös päättää irtisanomalla tai purkamalla. Syynä voi olla viraston tai yksikön lakkauttaminen tai tehtävien pysyvä olennainen väheneminen. Virkasuhde voidaan purkaa heti, jos virkamies törkeästi rikkoo tai laiminlyö virkavelvollisuuksiaan. Vuokratyösuhde Työvoiman vuokrauksessa on kyse toiminnasta, jossa työnantaja asettaa työntekijöitään ulkopuolisen tahon eli käyttäjäyrityksen käyttöön vastiketta vastaan. Vuokratyöntekijä tekee työsopimuksen työvoimaa vuokraavan yrityksen kanssa ja on siis tämän palkkalistoilla. Käyttäjäyrityksellä on oikeus johtaa ja valvoa työntekoa sekä velvollisuus noudattaa lain ja sopimuksen mukaisia työaikoja ja huolehtia työturvallisuudesta. Työntekijään sovelletaan joko vuokrausalan työehtosopimusta, jos sellainen on solmittu tai käyttäjäyrityksessä noudatettavaa työehtosopimusta. Vuokrausalaa koskevia työehtosopimuksia on solmittu muutamia. Itsenäinen yrittäjä Työsuhteen rinnalla toinen työntekomuoto on yrittäjyys. Keskeinen ero työsuhteeseen on, että yrittäjä sitoutuu ottamaan työn vastaan itsenäisesti ilman toimeksiantajan johtoa ja valvontaa. Aidossa yrittäjyydessä yrittäjällä on myös mahdollisuus teettää työsuoritus muilla ja tehdä työtä useille eri asiakkaille. Käytännön työelämässä työtä tarjotaan usein muussa kuin työsuhteessa, jolloin kyseessä voi olla yrittäjyys. Yrittäjä voi toimia elinkeinonharjoittajana, freelancerina tai yhtiön kautta. Sopimuksen nimellä ei ole kuitenkaan merkitystä arvioitaessa sitä, onko kyseessä työsuhde vai yrittäjyys. 16
17 Yrittäjän tunnusmerkkejä työn suorittaja hankkii tarvittavat työvälineet ja työntekopaikan työn suorittaja määrää työajan työn suorittaja ei ole velvollinen noudattamaan toimeksiantajan työn tekemistä koskevia määräyksiä korvaus työstä maksetaan työn tuloksen tai laskutuksen mukaan eikä kuluja korvata erikseen korvaukseen ei sisälly ylityö- tai vuosilomapalkkaa yrittäjä maksaa itse eläkkeensä ja vakuutusturvansa Koeaika Työsopimuksen yhteydessä työntekijä ja työnantaja voivat sopia työn alkaessa koeajasta. Se on työsopimuslain mukaan enintään neljä kuukautta. Koeaika voi olla enintään kuusi kuukautta, jos siihen sisältyy työnantajan järjestämä erityinen yli neljä kuukautta kestävä koulutus. Kahdeksaa kuukautta lyhyemmässä määräaikaisessa työsuhteessa koeaika saa olla enintään puolet työsopimuksen kestosta. Esimerkiksi jos määräaikainen työsuhde kestää kuusi kuukautta, koeaika saa olla korkeintaan kolme kuukautta. Jos työnantajaa sitovassa työehtosopimuksessa on määräys koeajasta, työnantajan on ilmoitettava siitä työntekijälle työsopimusta solmittaessa. Koeaikana työsopimuksen voi purkaa molemmin puolin asiallisilla perusteilla. Irtisanomisaikaa ei noudateta. Koeaikaan vetoavan on voitava todistaa, että koeajasta on sovittu tai ilmoitettu. Virkasuhteessa koeaika voidaan määrätä korkeintaan kuudeksi kuukaudeksi. Alaikäiset työssä 15-vuotias oppivelvollisuutensa suorittanut saa itse tehdä, irtisanoa ja purkaa työsopimuksensa. Huoltaja voi purkaa vuotiaan työsopimuksen, jos siitä on haittaa alaikäisen kasvatukselle, kehitykselle tai terveydelle. Saman kalenterivuoden aikana 14 vuotta täyttävä ja täyttänyt saa tehdä kevyttä työtä, joka ei vahingoita terveyttä tai haittaa koulunkäyntiä. Työnantajan on esitettävä nuorelle työntekijälle tämän tai työntekijän huoltajan pyynnöstä kirjallinen selvitys työsopimuksen ehdoista. Selvitys on annettava ennen sopimuksen tekemistä, jollei sopimusta tehdä kirjallisesti tai kyse ole yhtä päivää koskevasta kotitaloustyöstä työnantajan kodissa. Oppivelvollisen päivittäinen työaika saa olla koulupäivinä enintään kaksi tuntia, koulun vapaapäivinä seitsemän tuntia. 14-vuotiaan työaika saa koulujen loma-aikana olla enintään seitsemän tuntia päivässä ja 35 tuntia viikossa. Yötyö on kielletty alle 15 -vuotiailta. 15 vuotta täyttänyt saa työskennellä kaksivuorotyössä enintään kello saakka. 17
18 Palkkaa taidoista ja vastuusta Palkka on vastine tehdystä työstä. Vastine voi olla rahan lisäksi muutakin, vaikkapa asunto- tai autoetu. Palkan osia voivat olla aikaan, tehtävien vaativuuteen, suoritukseen sekä tulokseen perustuvat erät sekä erilaiset lisät. Palkka on maksettava palkanmaksukauden viimeisenä päivänä, jollei toisin sovita. Aikapalkka maksetaan yleensä kerran kuukaudessa, tuntipalkka kuitenkin kahdeksi kuukaudessa. Suorituspalkkaustyössä palkanmaksukausi saa olla enintään kahden viikon pituinen, ellei suorituspalkkaa makseta kuukausittain tulevan palkan yhteydessä. Jos osa palkasta määräytyy voitto-osuutena tai provisiona, tämän osan palkanmaksukausi voi olla korkeintaan vuosi. Palkan perustan muodostavat työehtosopimukset, joissa on määritelty kunkin alan vähimmäispalkat. Työehtosopimuksen mukaisia vähimmäispalkkoja ei saa alittaa. Sen sijaan palkkasopimuksia enemmän voi maksaa. Jos työsuhteessa ei tule sovellettavaksi mikään työehtosopimus eivätkä työntekijä ja työnantaja ole sopineet työstä maksettavasta vastikkeesta, työntekijälle on työsopimuslain mukaan maksettava tavanomainen ja kohtuullinen palkka. Monilla aloilla palkkarakenteita on uudistettu ja uudistetaan niin, että palkka määräytyy pääasiassa työn edellyttämien vaatimusten ja henkilön työsuorituksen perusteella. Työt voidaan pisteyttää työpaikalla vaativuuden mukaan. Peruspalkka koostuu tällöin työn vaativuuteen perustuvasta palkanosasta sekä henkilön työsuoritukseen ja tulostavoitteiden saavuttamiseen perustuvasta palkanosasta. Palkkamalleja on useita. Palkkaa maksetaan myös lakeihin tai sopimuksiin perustuvilta sairaus- tai muiden poissaolojen ajalta sekä vuosiloman ajalta. Jos työntekijä on sairauden tai tapaturman vuoksi estynyt tekemään työtä, hänellä on oikeus sairausajan palkkaan. Vähintään kuukauden kestäneessä työsuhteessa sairausajan palkka on täysi palkka yhdeksän arkipäivän ajan, jonka jälkeen alkaa oikeus sairausvakuutuslain mukaiseen päivärahaan. Alle kuukauden työsuhteessa sairausajan palkka on puolet normaalipalkasta. Työnantaja saa osan maksamastaan sairausajan palkasta sairausvakuutuslain tai tapaturmavakuutuslain mukaisina päivärahoina. Työ- ja virkaehtosopimuksissa on sovittu erikseen sairausajan palkasta, vuosilomapalkasta ja äitiysvapaan korvauksista. Lisäksi laissa ja alakohtaisissa työehtosopimuksissa on määritelty ylityön, yötyön ja vuorotyön sekä muiden erityisolosuhteiden korvauksista. Palkkaa voidaan alentaa, mutta ei alle työehtosopimuksen vähimmäistason eikä ilman palkansaajan henkilökohtaista suostumusta tai lain mukaista irtisanomissyytä ja -aikaa. Palkka palkka määräytyy yleisesti työ- ja virkaehtosopimuksen mukaan sopimuksen mukaista palkkaa ei saa alittaa palkka on oltava työntekijän tilillä sovittuna palkkapäivänä palkkalaskelmasta on ilmettävä palkan suuruus ja sen määräytymisen perusteet 18
19 Lomautus Lomauttaminen tarkoittaa työnteon ja palkanmaksun väliaikaista keskeyttämistä työsuhteen pysyessä muutoin voimassa. Lomautuksen syynä ovat tuotannolliset ja taloudelliset seikat sekä työn tilapäinen väheneminen. Jos työnantajalla on peruste irtisanoa työsopimus tuotannollisella tai taloudellisella perusteella, ja hän haluaa välttää sen, työnantajalla voi olla oikeus lomauttaa työntekijä. Työnantaja saa lomauttaa määräaikaisessa työsuhteessa olevan työntekijän vain, jos tämä tekee työtä vakituisen sijaisena ja työnantajalla olisi oikeus lomauttaa vakituinen työntekijä, jos hän olisi töissä. Jos työntekijä on lomautettu toistaiseksi, työnantajan on ilmoitettava työn alkamisesta vähintään seitsemän päivää aikaisemmin. Lomautuksen aikana työntekijä voi tehdä työtä toiselle työnantajalle. Hänellä on oikeus irtisanoa lomautuksen ajaksi toisen työnantajan kanssa tehty työsopimus viiden päivän irtisanomisaikaa noudattaen. Työntekijä saa lomautuksen aikana irtisanoa työsuhteensa ilman irtisanomisaikaa. Kun lomautuksen päättymiseen on aikaa enää seitsemän päivää, irtisanoutuminen ei ole mahdollista ilman irtisanomisaikaa. Jos työnantaja irtisanoo lomautetun, työntekijällä on oikeus saada irtisanomisajan palkka. Työnantajan on käytettävissä olevien tietojen perusteella esitettävä työntekijälle ennakkoselvitys lomautuksen perusteista ja sen laajuudesta, toteuttamistavasta ja kestosta. Selvityksen jälkeen työnantajan on varattava työntekijöille tai heidän edustajalleen tilaisuus tulla kuulluksi muun muassa mahdollisista vaihtoehdoista. Lomautuksesta on ilmoitettava 14 vuorokautta, kunta-alalla kuukautta ennen lomautuksen alkua, ellei työehtosopimuksessa ole toisin sovittu. Ilmoitus lomautuksesta annetaan työntekijöille henkilökohtaisesti. Työsopimuksen päättyminen Työnantaja saa irtisanoa toistaiseksi voimassa olevan työsopimuksen joko työntekijästä johtuvista syistä tai tuotannollisista tai taloudellisista syistä. Työntekijä saa irtisanoa työsopimuksen syytä ilmoittamatta. Työsopimuslaissa on määritelty, minkälaisissa tilanteissa työnantajalla on oikeus irtisanoa työsopimus. Irtisanomissyyn pitää aina olla asiallinen ja painava. Työntekijälle on annettava varoituksella mahdollisuus korjata menettelynsä, jos työnantaja harkitsee irtisanomista työntekijästä johtuvista syistä. Irtisanomisen syynä eivät saa olla muun muassa sukupuoli, poliittiset mielipiteet, uskonto tai lailliseen lakkoon osallistuminen. Laissa on erityisiä määräyksiä raskaana olevien, äitiys-, isyys- ja vanhempain- tai hoitovapaalla olevien sekä luottamusmiesten ja työsuojeluvaltuutettujen irtisanomisesta. Tavallisin irtisanomisen syy on se, että yrityksen kannattavuus on heikentynyt tai tuotantoa ja töitä on järjestetty uudelleen eikä työnantajalla ole enää tarjota muuta työtä tai mahdollisuutta kouluttaa uusiin tehtäviin. Työn vähenemisen täytyy olla olennaista ja pysyvää. Jos työtä kuitenkin on tarjolla yrityksessä tai sellaisessa muussa yrityksessä, jossa työnantaja käyttää määräysvaltaa henkilöstöasioissa, täytyy työtä tarjota irtisanomisuhan alaiselle. Jos tarjolla ei ole työntekijän ammattitaitoa vastaavaa työtä, työnantajan on järjestettävä uusien tehtävien edellyttämää koulutusta, jota molemmat osapuolet pitävät tarkoituksenmukaisena ja kohtuullisena. 19
20 Monissa työehtosopimuksissa on myös ohjeita irtisanomisjärjestyksestä. Yleensä erityistä ammattitaitoa omaavat ja pisimpään työpaikassa olleet ovat irtisanomisjärjestyksessä viimeisinä. Työnantajan on tarjottava irtisanotulle työntekijälle työtä työsuhteen päättymisestä vielä yhdeksän kuukauden ajan, jos irtisanottu on työvoimatoimistossa työnhakijana ja työnantaja tarvitsee työntekijöitä samankaltaisiin tehtäviin, joista irtisanottiin henkilöstöä. Epäselvissä tapauksissa työntekijä voi selvittää irtisanomisen laillisuuden luottamusmiehen tai ammattiliiton avulla ja riitauttaa asian tuomioistuimessa. Laittomasta irtisanomisesta työnantaja voidaan tuomita maksamaan työntekijälle korvausta hyvityksenä työpaikan menettämisestä. Työsopimusta ei tarvitse jatkaa laittomissakaan irtisanomisissa. Työnantajan on noudatettava seuraavia irtisanomisaikoja (ellei työ- tai virkaehtosopimuksessa tai työsopimuksessa ole sovittu toisin) 14 päivää, jos työsuhde on jatkunut enintään vuoden yksi kuukausi, jos työsuhde on jatkunut 1-4 vuotta kaksi kuukautta, jos työsuhde on jatkunut 4-8 vuotta neljä kuukautta, jos työsuhde on jatkunut 8-12 vuotta kuusi kuukautta, jos työsuhde on jatkunut yli 12 vuotta Työntekijän on noudatettava seuraavia irtisanoutumisaikoja (ellei työ- tai virkaehtosopimuksessa tai työsopimuksessa ole sovittu toisin) 14 päivää, jos työsuhde on jatkunut enintään viisi vuotta yksi kuukausi, jos työsuhde on jatkunut yli viisi vuotta Liikkeen luovutus Liikkeen luovutus tarkoittaa sitä, että yritys tai sen osa luovutetaan toiselle yritykselle tai julkisella sektorilla esimerkiksi virasto tai sen osa muutetaan liikelaitokseksi tai yhtiöksi. Liikkeen luovutuksena ei kuitenkaan pidetä hallintoviranomaisten uudelleenorganisointia eikä hallinnollisten tehtävien siirtämistä hallintoviranomaiselta toiselle. Liikkeen luovutuksessa työsuhteet säilyvät ennallaan ja työsuhteista johtuvat työnantajan velvollisuudet ja oikeudet siirtyvät uudelle omistajalle. Luovutuksensaaja ei saa irtisanoa työntekijöitä pelkästään luovutuksen perusteella. Liikkeen luovutuksessa irtisanomisille on oltava samat perustellut syyt kuin muutoinkin. Työntekijä voi irtisanoa työsopimuksensa päättymään luovutuspäivänä tai jos hän on saanut tiedon liikkeen luovutuksesta työnantajaltaan tai uudelta omistajalta myöhemmin kuin kuukautta ennen luovutuspäivää, viimeistään kuukauden kuluessa tiedonsaannista. 20
21 Työsuhteen purku Työsuhde voidaan purkaa välittömästi vain erittäin painavasta syystä. Tällaisena syynä voidaan pitää työntekijän työsopimuksesta tai laista johtuvien, työsuhteeseen olennaisesti vaikuttavien velvoitteiden vakavaa rikkomista. Jos työntekijä on ollut poissa töistä vähintään seitsemän päivää ilmoittamatta työnantajalle pätevää syytä poissaolostaan, työsuhde voidaan katsoa purkautuneeksi poissaolon alkamisesta lukien. Työntekijä voi purkaa työsopimuksen päättymään heti, jos työnantaja rikkoo ja laiminlyö työsopimuksesta tai laista johtuvia, työsuhteessa olennaisesti vaikuttavia velvoitteita. Työntekijä voi katsoa työsuhteen purkautuneeksi, jos työnantaja on poissa työpaikalta vähintään seitsemän päivää ilmoittamatta työntekijälle pätevää syytä poissaololleen. Kun työsuhde puretaan, irtisanomisaikoja ei noudateta. Työtodistus Työsuhteen päättyessä työntekijällä on oikeus saada työnantajalta kirjallinen todistus työsuhteen kestosta ja työtehtävien laadusta. Jos työntekijä niin pyytää, työtodistuksessa on mainittava työsuhteen päättymisen syy sekä arvio työntekijän työtaidoista ja käytöksestä. Työnantajalla on velvollisuus antaa työtodistus, jos sitä pyydetään kymmenen vuoden kuluessa työsuhteen päättymisestä. Todistusta työntekijän työtaidoista ja käytöksestä on kuitenkin pyydettävä viiden vuoden kuluessa työsuhteen päättymisestä. 21
22 Joustava työaika Työaika Työaika on se aika, jonka työntekijä käyttää työntekoon sekä se aika, jonka hän on velvollinen muutoin olemaan työpaikalla tai työnantajan käytettävissä. Säännöllinen työaika on vuonna 1996 voimaan tulleen työaikalain mukaan enintään kahdeksan tuntia vuorokaudessa ja 40 tuntia viikossa. Viikoittainen säännöllinen työaika voidaan järjestää myös keskimäärin 40 tunniksi enintään 52 viikon ajanjakson aikana. Työ- ja virkaehtosopimuksissa on yleisesti sovittu tätä lyhyemmistä työajoista. Työ- ja virkaehtosopimukseen perustuva säännöllinen työaika voi olla hyvinkin joustava, mutta lain mukaan se saa olla keskimäärin enintään 40 tuntia viikossa vuoden tasoittumisjaksolla. Työajasta voidaan sopia lain ja työ- ja virkaehtosopimusten sallimissa rajoissa työpaikalla. Sopijaosapuolia voivat olla työnantajan edustaja ja luottamusmies tai henkilöstön edustaja tai koko henkilöstö yhdessä. Myös yksittäinen työntekijä voi sopia työnantajansa kanssa työajastaan lain ja sopimusten puitteissa. Työntekijä ja työnantaja voivat sopia liukuvasta työajasta, jolloin työntekijä voi sovituissa rajoissa määrätä työnsä päivittäisen alkamis- ja päättymisajankohdan. Liukuma-aika on lain mukaan enintään kolme tuntia vuorokaudessa. Kun sovitaan liukuvasta työajasta, on sovittava kiinteästä työajasta, työajan vuorokautisesta liukumarajasta, lepoaikojen sijoittumisesta sekä säännöllisen työajan ylitysten ja alitusten enimmäiskertymästä. Työnantaja ja työntekijä voivat sopia, että työajan ylitysten kertymä korvataan vapaa-ajalla. Yleinen ja lisääntyvä käytäntö onkin, että työaika joustaa niin yrityksen kuin työntekijän tarpeiden mukaan. Lisätyö Lisätyötä on työsopimuksella tai työehtosopimuksella sovitun työajan lisäksi tehty työ, joka ei kuitenkaan ylitä lain mukaista säännöllistä työaikaa. Lisätyöstä on sovittava. Lisätyöstä maksetaan vähintään samaa palkkaa kuin säännöllisestä työajasta. Ylityö Ylityö on työtä, joka tehdään säännöllisen työajan enimmäismäärän yli. Ylityöstä on sovittava tapauskohtaisesti, eikä sitä ole pakko tehdä. Ylityötä saa tehdä ja teettää enintään 138 tuntia neljän kuukauden ajanjaksolla kuitenkin enintään 250 tuntia kalenterivuodessa. Työnantaja ja henkilöstön edustaja voivat sopia lisäylityön tekemisestä. Lisäylityötä voi sopimuksesta tehdä 80 tuntia vuodessa. 22
23 Työ- ja virkaehtosopimuksella voidaan sopia ylityön laskenta toisin. Ylityön laskentajakso ei saa ylittää sopimuksellakaan 12 kuukautta. Ylityöstä maksetaan erillinen korvaus. Vuorokautisen säännöllisen työajan ylittävältä kahdelta ensimmäiseltä tunnilta maksetaan 50 prosentilla ja seuraavilta 100 prosentilla korotettu palkka. Viikoittaisen säännöllisen työajan ja jaksotyön työajan ylittäviltä työtunneilta maksetaan 50 prosentilla korotettu palkka. Ylityöstä maksettava palkka voidaan sopia vaihdettavaksi joko kokonaan tai osittain vastaavalla tavalla korotettuun vapaa-aikaan. Viranhaltija ei saa kieltäytyä ylityöstä tai lisätyöstä, jos sen tekeminen on työn laadun ja erittäin pakottavien syiden vuoksi välttämätöntä. Yö- ja vuorotyö Kello 23:n ja 6:n välillä tehtävä työ on yötyötä. Työaikalaissa on tarkoin määritelty, milloin yötyötä saa teettää. Työehtosopimuksissa on määritelty, milloin yötyöstä maksetaan erillistä korvausta. Yötyö liittyy useimmiten vuorotyöhön, mikä voi olla jaksotettuna kahteen tai useampaan työvuoroon. Osa-aikatyö Osa-aikatyötä on työ, jota tehdään vähemmän kuin työ- ja virkaehtosopimuksissa tai lainsäädännössä on sovittu täydeksi työajaksi. Yleensä osa-aikatyöksi määritellään alle 30 tuntia viikossa tehtävä työ. Työ- ja virkaehtosopimuksissa osa-aikatyö voidaan määritellä myös muun pituiseksi. Osa-aikaisten lainsäädännöllä ja työehtosopimuksilla määritellyt edut eivät saa olla heikommat kuin kokoaikaisten. Edut suhteutetaan kuitenkin tehtyyn työaikaan. Jos työpaikalla on tarve lisätä työvoimaa, työtä tulee tarjota ensisijaisesti kokoaikatyöhön pyrkivälle osa-aikaiselle. Lepoaika Jos vuorokautinen työaika on pidempi kuin kuusi tuntia, työntekijällä on oikeus vähintään puolen tunnin pituiseen lepoaikaan. Lepoaikaa ei saa sijoittaa työpäivän alkuun tai loppuun. Ruoka- ja kahvitaukojen pituudesta on sovittu työ- ja virkaehtosopimuksissa tai työpaikkakohtaisesti. Vuorotyössä työntekijällä on oikeus vähintään 11 tunnin keskeytymättömään lepoon työvuorojen välissä. Työnantaja ja työntekijöiden edustaja voivat sopia tilapäisestä vuorokausilevon lyhentämisestä työntekijän suostumuksella. Työaika on järjestettävä niin, että työntekijä saa kerran viikossa vähintään 35 tuntia kestävän keskeytymättömän vapaa-ajan eli viikkolevon. Se on mahdollisuuksien mukaan sijoitettava sunnuntain yhteyteen. Viikkolepo voidaan järjestää siten, että se toteutuu kahden viikon ajanjakson aikana. Viikoittaisen vapaa-ajan tulee olla kuitenkin vähintään 24 tuntia viikossa. 23
24 Työaika kaikki palkansaaja-asemassa olevat kuuluvat johtavassa asemassa olevia työntekijöitä lukuun ottamatta työaikalain piiriin työnantajan velvollisuus on pitää työaikakirjanpitoa ylityöstä maksetaan erillinen korvaus työntekijällä on oikeus 35 tunnin keskeytymättömään vapaa-aikaan eli viikkolepoon työajoista voidaan sopia paikallisesti lain ja sopimusten raameissa Vuosiloma ja lomaraha Vuosiloma määräytyy vuosilomalain sekä työ- ja virkaehtosopimuksen mukaan. Vuosilomaa ansaitaan työssäolokuukausien mukaan, ja sen pituuteen vaikuttavat työssäolovuodet. Lomanmääräytymiskuukausi on pääsääntöisesti kuukausi, jolloin työtä on tehty vähintään 14 päivää tai 35 tuntia. Alle vuoden kestäneessä työsuhteessa työntekijä ansaitsee vuosilomaa kaksi päivää kultakin työssäolokuukaudelta, yli vuoden jatkuneessa työsuhteessa lomaa karttuu 2,5 päivää kuukautta kohden. Työ- ja virkaehtosopimuksissa on usein sovittu myös tätä pidemmistä lomista. Jos työntekijä jää loman ansaintasääntöjen ulkopuolelle, hänellä on halutessaan oikeus saada kaksi arkipäivää vapaata jokaiselta kuukaudelta, jonka aikana työntekijä on ollut työsuhteessa. Vapaan ajalta maksetaan lomakorvaus. Oikeus lomakorvaukseen koskee myös kotityöntekijöitä ja määräaikaisia työntekijöitä, jotka ovat tehneet samalle työnantajalle töitä toistuvien määräaikaisten työsopimusten perusteella. Lomanmääräytymisvuosi on eli tänä aikana kartutetaan tulevaa vuosilomaa. Lomakausi, jolloin loma on annettava, on toukokuusta syyskuun loppuun. Työnantaja määrää loman ajankohdan. Lomapäiviksi lasketaan arkipäivät eli myös lauantait. Pääsääntöisesti vuosilomasta 24 päivää on sijoituttava lomakaudelle eli touko-syyskuulle. Tämän ylittävä osa lomasta on voitava pitää seuraavan lomakauden alkuun mennessä. Työntekijä ja työnantaja voivat sopia loman jaksottamisesta ja siirtämisestä. Vuosilomasta 12 päivää ylittävän osan voi sopia pidettäväksi viimeistään seuraavana lomakautena. Työnantaja ja työntekijä voivat sopia, että 18 päivää ylittävän loman osa pidetään myöhemmin säästövapaana. Työntekijän aloitteesta 24 päivää ylittävän loman osan voi pitää lyhennettynä työaikana. Sopimus loman osan pitämisestä lyhennettynä työaikana tehtävä kirjallisesti. Vuosiloman ajalta maksetaan vähintään säännönmukainen tai keskimääräinen palkka. Kuukausipalkkaisen lomapalkkaan on lisättävä muut kuin tilapäiset palkanlisät. Lomapalkka maksetaan ennen loman alkamista. Alle 14 päivää kuukaudessa tunti- tai suorituspalkalla työskentelevän lomapalkka on työsuhteen keston mukaan 9 tai 11,5 prosenttia lomanmääräytymisvuoden palkasta. Vanhemmuuteen liittyvät syyt, sairaus tai tapaturma, lääkinnällinen kuntoutus, viranomaisen määräämä karanteeni tai lomauttaminen eivät alenna laskennallista lomanmääräytymisvuoden palkkaa ja siten loma-ajan palkkaa. Työ- ja virkaehtosopimuksissa on sovittu myös lomarahasta, joka yleensä on 50 prosenttia palkasta. Sopimuksesta riippuen se maksetaan joko ennen loman alkua tai loman jälkeen. 24
25 Vuosiloma vuosilomaa karttuu 2,5 arkipäivää kuukaudessa, alle vuoden työsuhteissa kaksi päivää lomanmääräytymisvuosi on , jolloin tulevaa lomaa kartutetaan lomakausi on , jolloin osa lomasta on annettava 18 päivää ylittävän loman osan voi pitää myöhemmin säästövapaana työntekijän aloitteesta 24 päivää ylittävän loman osan voi pitää lyhennettynä työaikana lomarahasta on sovittu työ- ja virkaehtosopimuksessa, ja se on yleensä 50 % palkasta Vuorotteluvapaa Vuorotteluvapaalla tarkoitetaan järjestelyä, jossa työntekijä vapautetaan määräaikaisesti työtehtävistään. Vuorotteluvapaa on vähintään 90 ja enintään 359 kalenteripäivän jakso. Vuorotteluvapaasta työntekijän ja työnantajan on sovittava keskenään. Vuorottelijalla on oikeus palata vapaan päätyttyä aikaisempaan työhönsä. Vuorotteluvapaan edellytyksenä on, että työntekijällä on vähintään kymmenen vuoden työhistoria, saman työnantajan palveluksessa kokoaikaisessa työsuhteessa vähintään vuoden. Työntekoon verrattavaa aikaa ovat muun muassa äitiys-, isyys- ja hoitovapaajaksot sekä varusmies- tai siviilipalvelus. Työhistoriasta enintään neljännes voi olla tällaista työhön rinnastettavaa aikaa. Jos henkilö on ollut aiemmin vuorotteluvapaalla, täytyy karttua viiden vuoden työhistoria, jotta voi jäädä uudelleen vuorotteluvapaalle. Vuorottelijan sijaiseksi työnantajan tulee palkata työvoimatoimistossa työttömänä työnhakijana oleva henkilö. Sijaista palkattaessa etusija on annettava alle 25-vuotiaalle työttömälle, pitkäaikaistyöttömälle tai korkeakoulu- tai ammattitutkinnon suorittaneelle. Vuorottelija saa vuorottelukorvauksen, joka on 70 prosenttia työttömyyspäivärahasta. Jos vuorottelijalla on vähintään 25 vuoden työhistoria, korvaus on 80 prosenttia työttömyyspäivärahasta. Vuorotteluvapaan aikana karttuu eläkettä samoin kuin työssä ollessakin. vuorotteluvapaalla työntekijä vapautetaan työnantajansa kanssa tekemän sopimuksen mukaan määräaikaisesti työtehtävistään vuorottelija on vuorotteluvapaalle jäänyt henkilö sijainen on työvoimatoimistossa työttömänä työnhakijana ollut henkilö, joka palkataan vuorotteluvapaan ajaksi työhön Osa-aikalisä Työvoimatoimisto voi myöntää kokoaikatyöstä vapaaehtoisesti osa-aikatyöhön siirtyvälle henkilölle ansionmenetyksen korvauksena osa-aikalisää, jos työnantaja palkkaa osa-aikatyöhön samaksi ajaksi tietyt ehdot täyttävän työttömän työnhakijan. Osa-aikalisää koskevia säännöksiä sovelletaan työntekijöihin, virkamiehiin ja viranhaltijoihin. Osa-aikalisää voidaan myöntää henkilölle, jonka kokoaikainen palvelussuhde samaan työnantajaan on ennen osa-aikatyöhön siirtymistä kestänyt yhtäjaksoisesti vähintään vuoden. 25
26 Osa-aikalisään oikeuttavan työajan tulee olla prosenttia osa-aikatyöhön siirtyneen henkilön kokoaikaisesta säännöllisestä työajasta. Lisäksi edellytetään, että osaaikatyöhön siirtyvän ja osa-aikatyöhön työllistetyn työaika on yhteensä vähintään sama kuin kokoaikatyöstä osa-aikatyöhön siirtyvän työaika. Työvoimatoimisto maksaa osa-aikatyöhön siirtyvälle tukena 50 prosenttia kokoaikatyön ja osa-aikatyön palkan erotuksesta enintään vuoden ajan. Opintovapaa Jos päätoiminen työ- tai virkasuhde samaan työnantajaan on kestänyt vähintään vuoden, työntekijällä on oikeus opintovapaaseen. Viiden vuoden aikana saman työnantajan palveluksessa työntekijä voi pitää opintovapaata kaksi vuotta. Opintovapaa anotaan työnantajalta, ja opintojen on yleensä liityttävä oman ammattitaidon kohentamiseen. Työ- ja virkaehtosopimuksissa on sovittu, että opintovapaata voi käyttää myös ammattiyhdistyskoulutukseen. Opintovapaan ajalta ei makseta palkkaa. Opintovapaa lasketaan useimmissa työ- ja virkaehtosopimuksissa osittain sellaiseksi työssäolon veroiseksi ajaksi, joka kartuttaa vuosilomaa ja muita etuja. 26
Työmarkkina-avain KKINA-AVAIN TYÖMARKKINA ÖMARKKINA-AVAIN TYÖMARK IN TYÖMARKKINA-AVAIN TYÖ A-AVAIN TYÖMARKKINA-AVAI Työmarkkina-avain Työmarkkina-avain ISBN 951-9148-93-0 Julkaistu Työsuojelurahaston tuella
Työmarkkina-avain Työmarkkina-avain ISBN 951-9148-93-0 Julkaistu Työsuojelurahaston tuella Graafinen suunnittelu: Innocorp Oy/Aija Honkanen Kirjapaino: Erweko Painotuote Oy Copyright: Leena Seretin Lukijalle
Opas löytyy työmarkkinoiden keskusjärjestöjen kotisivuilta sekä Suomen Nuorisoyhteistyö Allianssin kotisivulta. Helsingissä 1.9.
Työmarkkina-avain Työmarkkina-avain ISBN 951-9148-93-0 Julkaistu Työsuojelurahaston tuella Graafinen suunnittelu: Innocorp Oy/Aija Honkanen Kirjapaino: Erweko Painotuote Oy Copyright: Leena Seretin Saatteeksi